section_heading: Povijest
paragraph_text: Godine 2002. objavljen je sedmi studijski album Judas Christ.<ref> Na tom su uratku pomiješani elementi gothic metala i heavy metala. Kao gost na albumu pojavljuje se švedski producent i gitarist Peter Tägtgren.<ref> Godine 2003. objavljen je osmi studijski album Prey.<ref> Nakon objave tog uratka sastav je otišao na turneju sa skupinama Theatre of Tragedy, Sirenia i Pain.<ref> Godine 2006. objavljen je videoalbum The Church of Tiamat, snimljen 23. siječnja 2005. u Krakovu.<ref> Godine 2007. objavljena je kompilacija Commandments – posljednji uradak sastava koji je objavila diskografska kuća Century Media Records.<ref> U travnju 2008. godine objavljen je deveti studijski album Amanethes.<ref> Iste godine objavljen je box set The Ark of the Covenant – The Complete Century Media Years.<ref>